CELEX: E2010C0291
Language: hu
Date: 2010-07-07 00:00:00
Title: Az EFTA Felügyeleti Hatóság 291/10/COL határozata ( 2010. július 7. ) a Bonamia ostreae és a Marteilia refringens tekintetében mentes norvégiai övezetek elismeréséről

22.12.2010   
            
            
               HU
            
            
               Az Európai Unió Hivatalos Lapja
            
            
               L 338/60
            
         AZ EFTA FELÜGYELETI HATÓSÁG 291/10/COL HATÁROZATA
   (2010. július 7.)
   a Bonamia ostreae és a Marteilia refringens tekintetében mentes norvégiai övezetek elismeréséről
   AZ EFTA FELÜGYELETI HATÓSÁG,
   tekintettel az Európai Gazdasági Térségről szóló megállapodásra és különösen annak 109. cikkére és 1. jegyzőkönyvére,
   tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   tekintettel az EGT-megállapodás I. melléklete I. fejezetének 4.1.5a. pontjában említett – és annak 1. jegyzőkönyvével az EGT-megállapodáshoz igazított – jogi aktusra, a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen e jogi aktus 53. cikkére,
   mivel:
   2004. szeptember 9-i 225/04/COL határozatában az EFTA Felügyeleti Hatóság Norvégia teljes partvonalát mentes övezetnek ismerte el a Bonamia ostreae és a Marteilia refringens tekintetében.
   Norvégia 2009. június 3-án e-mailben tájékoztatta a Hatóságot, hogy Bonamia ostreae fertőzést mutattak ki a dél-norvégiai Aust-Agder megyéből származó vadon élő osztrigákban, továbbá hogy ellenőrzési és felügyeleti övezetet hoztak létre az érintett térség körül.
   2010. április 23-i levelében (554681 sz. esemény) Norvégia megerősítette a Hatóság számára, hogy nem zárható ki a Bonamia ostreae jelenléte a dél-norvégiai Aust-Agder megyéből származó vadon élő osztrigákban, tehát nincs olyan meggyőző bizonyíték, amely indokolhatná az érintett térség körül létrehozott ellenőrzési és felügyeleti övezet megszüntetését.
   A 2006/88/EK irányelv 53. cikkének (3) bekezdése előírja, hogy amennyiben a járványügyi vizsgálat a fertőzés bekövetkezésének jelentős valószínűségét állapítja meg, a tagállam, övezet vagy területi egység „betegségtől mentes” minősítését azzal az eljárással összhangban kell visszavonni, amely eljárással a minősítést megadták. A Norvégia által elvégzett járványügyi vizsgálat eredményei, illetve a Norvég Nemzeti Állatorvostudományi Intézet és a közösségi referencialaboratórium közötti megbeszélések kimenetele alapján a Hatóság úgy ítéli meg, hogy megvalósulnak a rendelkezésnek a dél-norvégiai Aust-Agder érintett területi egység „betegségtől mentes” minősítésének visszavonására vonatkozó feltételei.
   Ennek megfelelően a 225/04/COL határozatot hatályon kívül kell helyezni.
   Az e határozatban előírt intézkedések összhangban vannak az EFTA Felügyeleti Hatóság munkáját segítő EFTA állat-egészségügyi bizottság véleményével,
   ELFOGADTA EZT A HATÁROZATOT:
   1. cikk
   A Bonamia ostreae és a Marteilia refringens tekintetében mentes norvégiai övezetek listáját a melléklet tartalmazza.
   2. cikk
   A 225/04/COL határozat hatályát veszti.
   3. cikk
   Ez a határozat 2010. július 7-én lép hatályba.
   4. cikk
   E határozatnak Norvégia a címzettje.
   5. cikk
   E határozatnak csak az angol nyelvű szövege hiteles.
   
      Kelt Brüsszelben, 2010. július 7-én.
      
         
            az EFTA Felügyeleti Hatóság részéről
         
         Per SANDERUD
         
            elnök
         
         Sverrir Haukur GUNNLAUGSSON
         
            testületi tag
         
      
   
   
      (1)  HL L 328., 2006.11.24., 14. o. és a 32. sz. EGT-kiegészítés, 2010.6.17., 1. o. Ezt az irányelvet még nem tették közzé Norvégiában.
   
      MELLÉKLET
      
                  1.
               
               
                  Norvégia teljes partvonala mentes övezet a Marteilia refringens tekintetében.
               
            
                  2.
               
               
                  Norvégia teljes partvonala mentes övezet a Bonamia ostreae tekintetében, az alábbi terület kivételével:
                  
                              —
                           
                           
                              a dél-norvégiai Aust-Agder megye.